b"\n_START_ARTICLE_\nBaristeris\n_START_PARAGRAPH_\nBaristeris (angl. Barrister-at-Law, Barrister) \xe2\x80\x93 advokatas bendrosios teis\xc4\x97s (Common Law, \xe2\x80\x9eangloamerikie\xc4\x8di\xc5\xb3 teis\xc4\x97s') teisin\xc4\x97se sistemose (Anglija ir Velsas, kitos Taut\xc5\xb3 Sandraugos \xc5\xa1alys), atstovaujantis teisme bei ra\xc5\xa1antis procesinius ir kitus teismui svarbius dokumentus. _NEWLINE_Solisitorius, prie\xc5\xa1ingai, teisme paprastai neatstovauja (nebent \xc5\xbeemesn\xc4\x97s instancijos), kontaktuoja su klientu, jam teisi\xc5\xa1kai pataria. Baristeriui yra leid\xc5\xbeiama \xe2\x80\x9eginti teisme\xe2\x80\x9c. Tai rei\xc5\xa1kia, kad vienos i\xc5\xa1 keturi\xc5\xb3 advokatus rengian\xc4\x8di\xc5\xb3 teisini\xc5\xb3 korporacij\xc5\xb3\xc2\xa0 - angl. Inns of Court, jas sudaro Vidurinysis Templis (Middle Temple), Vidinis Templis (Inner Temple), Gr\xc4\x97jaus namai (Gray\xe2\x80\x99s Inn) ir Linkolno namai (Lincoln's Inn) \xe2\x80\x93 \xe2\x80\x9eseni\xc5\xabnai\xe2\x80\x9c j\xc4\xaf kvie\xc4\x8dia \xc4\xaf advokat\xc5\xabr\xc4\x85 ir suteikia teis\xc4\x99 dalyvauti teisme bei ginti byloje klient\xc4\x85. _NEWLINE_Baristeriai yra beveik tas pats, kas solisitoriai tuo po\xc5\xbei\xc5\xabriu, kad jie gali specializuotis labai pla\xc4\x8dioje srityje. Baristeriai yra individualiai dirbantys, teisiniais klausimais patariantys specialistai ir teism\xc5\xb3 sali\xc5\xb3 advokatai. Jie dirba savaranki\xc5\xa1kai arba grup\xc4\x97mis biuruose, vadinamuose (advokat\xc5\xb3) kontoromis, kur jie \xc5\xbeinomi kaip kontor\xc5\xb3 \xe2\x80\x9enuomininkai\xe2\x80\x9c. I\xc5\xa1 kiekvieno nuomininko reikalaujama prisid\xc4\x97ti padengiant kontoros i\xc5\xa1laidas. Kiekviena kontor\xc5\xb3 grup\xc4\x97 turi patyrus\xc4\xaf vadov\xc4\x85 barister\xc4\xaf, kuris vadovauja nuominink\xc5\xb3 veiklai. Kiekvienas baristeris yra nepriklausomas nuo kit\xc5\xb3 nuominink\xc5\xb3, ta\xc4\x8diau reikalaujama, kad jis sudaryt\xc5\xb3 ir savo atskir\xc4\x85 klient\xc5\xb3 baz\xc4\x99. _NEWLINE_Baristeriai daugiausia yra mokomi advokat\xc5\xabros, kitaip tariant, jie mokomi atstovauti savo klientams auk\xc5\xa1tesniuosiuose teismuose. Ta\xc4\x8diau advokat\xc5\xabra n\xc4\x97ra vienintel\xc4\x97 baristeri\xc5\xb3 veikla. I\xc5\xa1 tikr\xc5\xb3j\xc5\xb3 j\xc5\xb3 atsakomyb\xc4\x97 yra labai nevienoda ir priklauso nuo teis\xc4\x97s srities, kurioje jie specializuojasi. Taigi, kai jie n\xc4\x97ra baristeriai teismuose, pana\xc5\xa1iai kaip solisitoriai, jie daug laiko skiria klientams konsultuoti ir byloms tirti, taip pat tyrimams atlikti ir \xc5\xbeinioms pasirinktoje srityje atnaujinti. \xc5\xa0iandieninis baristeri\xc5\xb3 vaidmuo vis labiau tampa pana\xc5\xa1us \xc4\xaf kurios nors srities eksperto. Baristeriai turi specialisto \xc5\xbeini\xc5\xb3 ir profesin\xc4\x97s patirties vienoje teis\xc4\x97s srityje, tod\xc4\x97l jie da\xc5\xbenai yra kvie\xc4\x8diami patarti solisitoriams ir sud\xc4\x97tingose bylose pateikti eksperto i\xc5\xa1vad\xc4\x85 (ES inf.)."